n_a

MZEE ALIYEPOTOSHWA NA MAPENZI

  Kuliishi mzee mmoja katika kijiji kimoja. Mzee huyo aliitwa kwa jina
  lake mzee Mamboleo. Mamboleo alitambulika kuwa mwenye mali mingi huko
  kijijini. Hakuwa na mtoto wala bibi, kijijini watu walikuwa
  wakijiuliza maswali mengi. Siku moja mzee Mamboleo alikuwa kwenye
  harakati zake za kutembea kule kijijini alimuona msichana mmoja
  akichota maji kwenye kisima, Mzee huyo alifurahishwa na msichana huyo.
  Alijiambia kimoyomoyo huyo ndiye mke wake. Mimi ndiye nilikuwa rafiki
  wa mzee huyo, alikuwa ananiambia vitu ambavyo vinamsumbua akilini.
  Aliniambia kuhusu msichana huyo mrembo na mwenye rangi ya kupendeza.
  Nilimuuliza Mamboleo alikuwa anataka nimsaidie kivipi.

  Siku nenda siku rudi mzee huyo alianza kutengeneza urafiki na msichana
  huyo. Mzee alikuwa anamnunulia vitu vya dhamana kubwa sana. Msichana
  huyo alikuwa ameanza kupotezwa akili na mzee huyo. Siku moja Mamboleo
  na msichana huyo walikuwa wameketi wakipiga gumzo ghafla! Mama ya
  msichana huyo akawaona. Msichana huyo alimuona mama yake, akamuita
  mama yake aje amuone rafiki yake mzuri sana. Mama yake alijileta kwa
  utaratibu bila wasiwasi Mamboleo alimuamkua mamake msichana, mama huyo
  alikubali salamu zake. Ulifika wakati wa kwenda nyumbani Mambleo
  aliwaambia waingie kwenye gari lake awapeleke nyumbani, waliingia
  ndani na Mamboleo akawapeleka nyumbani. Kesho yake Mamboleo
  aliwapelekea vitu vingi alivyoweza kuwanunulia.

  Ulifika wakati hadi mzee huyo akawapa nyumba yake waishi ndani. Mzee
  huyo mapenzi yake kwa msichana huyo yalifika kinywani mwake. Mzee huyo
  aliwafurahisha sana hadi gari lake alimpa msichana. Ndipo wahenga na
  wahenguzi walinena kuwa cha mlevi huliwa na mgema.